ເມື່ອບໍ່ດົນມານີ້, ອົງການ ChildFund ຫວຽດນາມ ໄດ້ຮ່ວມມືກັບພະແນກສຶກສາ ແລະ ບຳລຸງສ້າງ ຈັດກອງປະຊຸມຕີລາຄາວຽກງານການຈັດຕັ້ງປະຕິບັດບັນດາກິດຈະກຳການສຶກສາຂັ້ນປະຖົມທີ່ໄດ້ຮັບການສະໜັບ ສະໜູນໂດຍອົງການ ChildFund ຫວຽດນາມ.
ໃນໄລຍະທີ່ຜ່ານມາ, ອົງການ ChildFund ໄດ້ປະສານງານ ແລະ ຈັດຕັ້ງປະຕິບັດບັນດາເນື້ອໃນທີ່ຮັບປະກັນຕາມແຜນການທີ່ວາງໄວ້ໃນແຂວງ ຮວ່າບີ່ງ. ພາຍຫຼັງການຝຶກອົບຮົມ ແລະ ສະໜັບສະໜູນດ້ານວິຊາຊີບຢູ່ບັນດາຫົວໜ່ວຍ, ຜູ້ຈັດການ ແລະ ຄູອາຈານທັງໝົດລ້ວນແຕ່ມີຄວາມໝັ້ນໃຈເມື່ອນຳໃຊ້ທົດລອງຢູ່ທີ່ໜ່ວຍງານ ແລະ ຫ້ອງຮັບຜິດຊອບ.
ທີ່ກອງປະຊຸມ, ຜູ້ເຂົ້າຮ່ວມໄດ້ສຸມໃສ່ປຶກສາຫາລື ແລະ ວິເຄາະໝາກຜົນທີ່ບັນລຸໄດ້ໃນການຈັດຕັ້ງປະຕິບັດວຽກງານການສຶກສາຊັ້ນປະຖົມທີ່ໄດ້ຮັບການສະໜັບສະໜູນ ໂດຍອົງການ ChildFund ຫວຽດນາມ; ພ້ອມດຽວກັນນັ້ນກໍ່ສະເໜີບາງບັນຫາເພື່ອປະຕິບັດໜ້າທີ່ວຽກງານທີ່ໄດ້ຮັບມອບໝາຍ ໃຫ້ດີຂື້ນໃນໄລຍະຈະມາເຖິງ. ບັນດານັກຮຽນຂອງໂຮງຮຽນປະຖົມ ເລວັນຕາມ ແລະ ໂຮງຮຽນປະຖົມ ຊົງດ່າ ໄດ້ເຂົ້າຮ່ວມກິດຈະກໍາ ແລະ ການນໍາສະເໜີກ່ຽວກັບຮູບແບບຫໍສະໝຸດທີ່ໄດ້ຮັບການສະໜັບສະໜູນ ໂດຍ ChildFund ໃນໄລຍະຜ່ານມາ.
ໄຊພອນ